Dié Pta-strate môre geraak deur optogArgieffoto: Verkeer in Pretoria se middestad Die Tshwane-metropolisie het Woensdag ŉ waarskuwing aan motoriste gerig oor paaie wat geraak gaan woord weens ŉ beplande optog. Sr.supt. Isaac Mahamba, woordvoerder van die metropolisie, het gesê lede van die munisipalewerkersvakbond Samwu gaan Donderdag die strate invaar en veral die middestad gaan geraak word. Die betogers gaan om 09:00 by die ou Putco-busstasie in Marabastad bymekaarkom en vandaar na Tshwane Huis, op die hoek van Lillian Ngoyi- en Madibastraat, beweeg. “Van die busstasie af beweeg die groep in Strubenstraat oor die Kgosi Mampurustraat-kruising waarna hulle regs in Sophie de Bruinsstraat gaan draai. Van daar gaan hulle oor die Johannes Ramokhoase-straatkruising en gaan hulle links in Madibastraat beweeg tot hulle by Tshwane Huis opdaag,” het Mahamba gesê. Die groep gaan na verwagting teen 12:00 of 12:30 ŉ memorandum daar oorhandig. Metropolisiebeamptes gaan ontplooi word om die optog en strate wat geraak gaan word te monitor. Motoriste word gewaarsku om die strate wat geraak gaan word te vermy en van alternatiewe roetes gebruik te maak.